《一晓发射洪循江而行书二诗州堆馆》
宋代·李新

少健有力入云耕，耕云不怕山重重。
岁时伏腊追社集，照水自爱双颊红。
三十余年废田舍，芋魁豆饭忘乃翁。
誓归复讲旧生计，无谓我不如老农。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。